cyanic-selkie/wikianc huggingface dataset:
முஸ்லிம் இப்னு ஹஜ்ஜாஜ்
ஹதீஸ் தொகுப்பு
ஹதீஸ்களைச் சேகரிக்க முஸ்லிம் இப்னு ஹஜ்ஜாஜ் தற்போதைய ஈராக், சிரியா மற்றும் எகிப்து உட்பட அரேபிய தீபகற்பத்தில் உள்ள பல பகுதிகளுக்கு பல முறை பயணம் செய்தார். அவர் தனது சேகரிப்பில் மொத்தமிருந்த 3,00,000 ஹதீஸ்களில் 'ஸஹீஹ் முஸ்லீம்' நூலில் சேர்ப்பதற்காக, கடுமையான வரையறை அளவுகோல்களின் அடிப்படையில் ஆய்ந்து பிரித்து தேர்வு செய்து தனது சேகரிப்பில் சுமார் 4,000 ஹதீஸ்களை மட்டுமே சேர்த்தார். . இந்த ஹதீஸ் தொகுப்பு பணியில் அவருடைய மாணவர்களான இமாம் திர்மிதி, இபின் அபி ஹத்தீம் அல்-ராஸி மற்றும் இப்னு குஜைமா ஆகியோரும் ஈடுபட்டனர்.
இறப்பு
முஸ்லிம் இப்னு ஹஜ்ஜாஜ் 55ஆம் வயதில் தன்னுடைய பிறந்த நகரான நிசாப்பூரிலேயே 25ஆம் தேதி ரஜப் மாதம் இசுலாமிய நாட்காட்டி (ஹிஜ்ரி) 261இல் (கி.பி. 874இல்) இறந்தார்.
மேற்கோள்கள்
பகுப்பு:இசுலாமிய அறிஞர்கள் பகுப்பு:ஹதீஸ் கலை அறிஞர்கள் பகுப்பு:821 பிறப்புகள் பகுப்பு:875 இறப்புகள்
நுண்ணுயிர் காப்புக்கூடு
நுண்ணுயிர் காப்புக்கூடு (Microbial Cyst) என்பது நுண்ணுயிரிகள் ஓய்வெடுத்தல் அல்லது செயல்படா நிலையின் ஒரு கட்டமாகும். வழக்கமாக பாக்டீரியங்கள், ஓருயிர்ம உயிரினங்கள், அரிதாக முதுகெலும்பிலிகள் போன்ற உயிரினங்கள் சாதகமற்ற சுற்றுப்புற சூழ்நிலைகளில் இருந்து தங்களபு்ை பாதுகாத்துக்கொண்டு உயிர் வாழ இந்தக் காப்புக்கூடு உதவுகிறது. இந்நிகழ்வின் போது உயிரினத்தின் இயங்குநிலை முற்றிலும் நிறுத்தப்பட்டு உயிரணுக்களின் வளர்சிதைமாற்ற செயல்முறைகள் மெதுவாக குறைந்து, உணவூட்டம் மற்றும் இயக்கம் போன்ற அனைத்து செயல்களும் நிறுத்தப்படுகின்றன.
இக்காப்புக்கூடு உருவாக்கம் நுண்ணுயிரியை மற்றொரு இடத்திற்கோ அல்லது அதிக சாதகமான சூழலுக்கோ புறக்காரணிகள் மூலம் (காற்று, நீர்) எளிதில் எடுத்துச் செல்லப்படுகிறது. பின்னர் நுண்ணுயிரியின் வளர்ச்சிக்கும் உயிர்வாழ்தலுக்கும் சாதகமான சூழல் திரும்பியவுடன் அல்லது அச்சூழலை அடைந்தவுடன் காப்புக்கூடு உடைகிறது. இச்செயல்முறைக்கு காப்புக்கூடு நீக்கம் (excystation) என அழைக்கப்படுகிறது. பின்னர் நுண்ணுயிரி இயல்பான வாழ்க்கை முறைக்குத் திரும்புகிறது.
காரணிகள்
சாதகமற்ற சூழ்நிலைகள் என்பன இவை அனைத்தும் நுண்ணுயிரிகளின் வளர்ச்சிக்கு உதவாது. ஆகையால் காப்புக்கூடு உருவாவதை மேற்கண்ட காரணிகள் தூண்டுகின்றன.
பாக்டீரியத்தில்
பாக்டீரியாவில் (உதாரணமாக, அசிட்டோபாக்டர் sp.), செல் சுவரில் ஏற்படும் மாற்றங்களால் காப்புக் கூடுருவாக்கம் ஏற்படுகிறது. அணுக்குழைமம் (சைட்டோபிளாசம்) சுருங்கி, செல் சுவர் தடிப்புருகிறது. பாக்டீரிய காப்புக்கூடுகள் அவற்றின் அகவித்தத்தம் (endospores) உருவாக்க விதம், சாதகமற்ற சூழலை தாங்கும் சக்தி போன்றவற்றிலிருந்து வேறுபடுகிறது. அகவித்தமானது காப்புக்கூடுகளை விட அதிக எதிர்ப்புச் சக்தியைக் கொண்டுள்ளன.
மாணவர்களுக்கு நிதி சார் கல்வி
மாணவர்களுக்கு நிதி சார் கல்வி என்பது அவர்களுக்கு நிதி மோலண்மையை பற்றி அரிய கூடிய கல்வி ஆகும்.நாட்டின் வளர்ச்சிக்கும், முன்னேற்றத்திக்கும் குடிமக்களை தயார் செய்வது கல்வியமைப்பின் கடமையாகும். அதிலும் பொருளதரம் என்பது தனி நபரின் வளர்ச்சிக்கும், குடும்பத்தின் வளர்ச்சிக்கும் நாட்டின் வளர்ச்சிக்கும் மிகவும் இன்றி அமையாது ஒரு நிதியியல் கல்வி ஆகும். நிதி என்பது, நிறுவனத்தின் இலக்குகளை நிறைவேற்றும் வகையில் பணத்தை (நிதி) திறம்பட நிர்வகிப்பதை குறிக்கிறது. இது நிறுவனத்தின் மேலாண்மை நேரடியாக தொடர்புடைய ஒரு சிறப்பு செயல்பாடு ஆகும். இந்த செயல்பாட்டின் முக்கியத்துவம் ' அந்த நிறுவனத்தின் செயல்பாடுகள் அனைத்தும் நிதியின் கிழ் வருகிறது.
பகுப்பு:கல்வி
ஒழுகிசை (செய்யுள்)
ஒழுகிசை என்பது செய்யுட்களைச் சொற்களால் அல்லது பொருளால் மோனை முதலான தொடைகள் அமைத்து கேட்போருக்கு இன்பம் தரும் வகையில் அமைக்கும் செய்யுளின் ஓசையாகும். வெறுக்கத்தக்க இனிமையல்லாத இசைபோலன்றி, நீரொழுக்குப் போல தங்கு தடையின்றிச் செல்லும் ஓசையால் தொடுக்கப்படுவது 'ஒழுகிசை' எனப்படும். இச்செய்யுளில், மலை மடந்தை வாச மலர்மடந்தை எண்ணெண் கலை மடந்தை' என்ற பகுதியைப் படிக்கும்போது உண்டாகும் ஓசை வெறுப்பின்றி நீரொழுக்குப் போல் ஒழுகுவதால் இது ஒழுகிசையாயிற்று.
மேற்கோள்
தா.ம. வெள்ளைவாரணம், தண்டியலங்காரம். திருப்பனந்தாள் மட வெளியீடு.1968
பகுப்பு:அணி இலக்கணம்
4-அமினோபிரிடின்
4-அமினோபிரிடின் (4-Aminopyridine) என்பது C5H4N–NH2 என்ற மூலக்கூற்று வாய்ப்பாட்டை உடைய கரிமச் சேர்மம் ஆகும். இந்த மூலக்கூறானது, பிரிடினின் மூன்று மாற்றிய அமீன்களில் ஒன்றாகும். பொட்டாசியத்தின் வழியை அடையாளப்படுத்தும் துணைவகைகளைக் கண்டறிய ஆய்வுக்கருவியாக இது பயன்படுத்தப்படுகிறது. இது தண்டுவட மரப்பு நோயின் அறிகுறிகளைக் கையாள உதவும் மருந்தாகவும் பயன்படுத்தப்படுகிறது. நோயின் பல்வேறு மாறுபாடுகளைத் தொடர்ந்து, வயது வந்தோரின் நடை வேகத்தை அதிகரிப்பதற்காகவும் மருத்துவர்களால் பரிந்துரைக்கப்படுகிறது. இந்த மருந்தானது 2008 ஆம் ஆண்டில் சிகிச்சையளிப்பதில் பயன்படுத்துவதற்கான மூன்றாம் நிலை பரிசோதனைகளுக்கு உட்படுத்தப்பட்டது. மேலும், ஐக்கிய அமெரிக்க மருந்து மற்றும் உணவு நிர்வாகத்தால் சனவரி 22, 2010 அன்று அங்கீகரிக்கப்பட்டது.
தயாரிப்பு
4-அமினோபிரிடினானது, பிரிடின்-4-கார்பாக்சமைடை சோடியம் ஹைப்போ குளோரைட்டைப் பயன்படுத்தி கார்போனைல் நீக்கம் செய்யும் ஆஃப்மேன் மறுசீரமைப்பு வினையின் மூலமாகத் தயாரிக்கப்படுகிறது. பிரிடின் கார்பாக்சமைடானது தொடர்புடைய நைட்ரைல் சேர்மத்திலிருந்து உருவாக்கப்படுகிறது. அந்த நைட்ரைலானது, 4-மெதில்பிரிடினை அம்மோனியாக்கம் மற்றும் ஆக்சிசனேற்றம் செய்வதனால் கிடைக்கப்பெறுகிறது.
பயன்பாடுகள்
ஆய்வகத்தில், 4-AP என்பது உடற்கூறியல் மற்றும் உயிரி இயற்பியல் ஆகியவற்றில் பல்வேறு பொட்டாசியம் நடத்தைகளை ஆராயும் ஒரு பயனுள்ள மருந்தியல் கருவியாகும்.
புற இணைப்புகள்
பகுப்பு:அமீன்கள் பகுப்பு:பிரிடின்கள் பகுப்பு:அமினோ பிரிடின்கள்
பட்னா
பாட்னா (ஆங்கிலம்:Patna), இந்தியாவின் பீகார் மாநிலத்தில் அமைந்துள்ள பாட்னா மாவட்டத்தில் இருக்கும் ஒரு மாநகராட்சி ஆகும்.
பாட்னா பீகார் மாநிலத்தின் தலைநகரமாகும். தொன்மைக்காலத்திலிருந்து மக்கள் குடியேறி வசித்து வரும் நகரங்களுள் இதுவும் ஒன்றாகும்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 50 மீட்டர் (164 அடி) உயரத்தில் இருக்கின்றது.
வரலாறு
பாடலிபுத்திரம் (Pāṭaliputra, தேவநாகரி: पाटलिपुत्र),இது பாட்னாவின் பழைய பெயர் ஆகும். பொ.ஊ.மு. 490 இல் இது அஜாதசத்ருவால் கங்கை ஆற்றின் அருகில் நிறுவப்பட்டது. பின்னர் இது மகத நாட்டின் தலைநகராகவும் விளங்கியது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1,376,950 மக்கள் இங்கு வசிக்கின்றார்கள். இவர்களில் 54% ஆண்கள், 46% பெண்கள் ஆவார்கள். பட்னா மக்களின் சராசரி கல்வியறிவு 71% ஆகும், இதில் ஆண்களின் கல்வியறிவு 77%, பெண்களின் கல்வியறிவு 65% ஆகும். இது இந்திய தேசிய சராசரி கல்வியறிவான 59.5% விட கூடியதே. பட்னா மக்கள் தொகையில் 13% ஆறு வயதுக்குட்பட்டோர் ஆவார்கள்.
இவற்றையும் பார்க்கவும்
பகுப்பு:இந்திய மாநிலங்களின் தலைநகரங்கள் பகுப்பு:பீகாரிலுள்ள மாநகரங்கள் பகுப்பு:பட்னா மாவட்டம் பகுப்பு:பீகார் பகுப்பு:பீகார் அரசு
குவான் (நகரக மாவட்டம்)
குவான் (நகரக மாவட்டம்) இரண்டாம் அடுக்கில் வியட்நாம் 713 ஆட்சி அலகுகளாகப் பிரிக்கப்பட்டுள்ளது. நகரக மாவட்டம் (குவான்) Chữ nôm: (郡)), மாகாண நகரம்(தான்போதிரூசு துவோசுதின்), மாவட்ட மட்ட நகரியம் (திசா), ஊரக மாவட்டம் (குயேன்}}) ஆகியன சமத் தகுதி வாய்ந்த இரண்டாம் அடுக்கு ஆட்சிப் பிரிவுகளாகும்.
குவான் (நகரக மாவட்டம்) நகராட்சிகளின் நேரடிக் கட்டுபாட்டில் அமையும் இரண்டாம் அடுக்கு ஆட்சிப் பிரிவுகளாகும். மூன்றாம் அடுக்கில், நகரக மாவட்டம் சிறகங்களாகப் (பூவோங்) பிரிக்கப்படுகின்றன.
வியட்நாமின் நகரக மாவட்டங்கள்
கனாய் (10 நகரக மாவட்டங்கள்)
ஓ சி மின் நகர் (19 நகரக மாவட்டங்கள்)
கைப்போங் (7 நகரக மாவட்டங்கள்)
தா நாங் (6 நகரக மாவட்டங்கள்)
சாந்தோ (5 நகரக மாவட்டங்கள்)
மேற்கோள்கள்
பகுப்பு:வியட்நாம் ஆட்சிப் பிரிவுகள் பகுப்பு:நகரக மாவட்டங்கள் பகுப்பு:இரண்டாம் அடுக்கு ஆட்சிப் பிரிவுகள் பகுப்பு:ஆசிய மாதக் கட்டுரைகள் நவம்பர் 2017
புள்ளான்விடுதி சின்னமுத்து பெரியமுத்துமாரியம்மன் கோயில்
புள்ளான்விடுதி சின்னமுத்து பெரியமுத்துமாரியம்மன் கோயில் தமிழ்நாட்டில் புதுக்கோட்டை மாவட்டம், புள்ளான்விடுதி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் கிராம முறைப்படி ஒருகாலப் பூசை நடக்கின்றது. சித்திரை மாதம் 9ம் நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மீனாட்சி மிஷன் மருத்துவமனை
வரலாறு
மூவேந்தர் முன்னணிக் கழகம் என்ற கட்சித் தலைவரும் சிறுநீரக மருத்துவருமான ந. சேதுராமன் என்பரால் 1985 ஆம் ஆண்டு மே 7 ஆம் நாள் எஸ்.ஆர் அறக்கட்டளை தொடங்கப்பட்டது. அந்த அறக்கட்டளையின் கீழ் 1990 ஆம் ஆண்டு மீனாட்சி மி‌ஷன் மருத்துவமனை மற்றும் ஆராய்ச்சி மையம் தொடங்கப்பட்டது. அறக்கட்டளையின் நிர்வாக இயக்குநராக திருமதி ராஜம் சேதுராமன் 1985 முதல் 2021 வரை பொறுப்பிலிருந்தார். 1991 இல் 100 படுக்கைகள் கொண்ட மருத்துவமனையாக மாறியது. 2005 இல் இதன் துணைத் தலைவராக மரு. குருசங்கர் பெறுப்பேற்றார். 2020 காலக்கட்டத்தில் 330 மருத்துவர்களுடன் 350 கோடி மதிப்புள்ள மருத்துவமனையாக வளர்ந்துள்ளது.
2019 இல் தானியங்கி அறுவை சிகிச்சை வசதியையும் 2021 மே மாதம் இந்தியாவில் முதன்முறையாக தொலை மருத்துவ தானியங்கிகளை அறிமுகம் செய்தது.
தொண்டுப் பணிகள்
அண்ணப் பிளவு சிகிச்சை, இதய அறுவை சிகிச்சை, புற்று நோய் சிகிச்சை என ஏழை நோயாளிகளுக்கு இலவச சிகிச்சைகள் வழங்கப்படுகின்றன. இரத்ததான மூகாம், இலவச கண் மருத்துவ முகாம் என மருத்துவ சேவைகளை வணிக நோக்கின்றியும் செய்கின்றனர்.
தஞ்சாவூர் மருத்துவமனை
மதுரையில் செயலபட்டுவரும் இந்நிறுவனம், தனது கிளை நிறுவனத்தினை தஞ்சாவூரில் நிறுவியது. தஞ்சாவூர் மீனாட்சி மிசன் மருத்துவமனைக்கு 2010இல் அடிக்கல் நாட்டப்பட்டது. இந்த மருத்துவமனை, 2013ல் பயன்பாட்டிற்கு வந்தது. 250 படுக்கை வசதியுடன், அறுவைச் சிகிச்சை வசதிகள் என முக்கியமான 19 துறைகளில் இப்பகுதி மக்களின் மருத்துவத் தேவையினைப் இந்த மருத்துவமனை பூர்த்திச் செய்கிறது.
மேற்கோள்கள்
<References/>
சிவம் (தொலைக்காட்சித் தொடர்)
சிவம் என்பது சைவ சமயக் கடவுளான சிவபெருமானின் பெருமைகளை விளக்கும் தொடராக விஜய் தொலைக்காட்சியில் ஒளிபரப்பான ஒரு மொழிமாற்றுத் தொடர் ஆகும். இத்தொடரானது 'தேவோன் கே தேவ்... மகாதேவ்' என்ற பெயரில் லைப் ஓகே தொலைக்காட்சியில் திசம்பர் 18, 2013 முதல் திசம்பர் 14, 2014 வரை ஒளிபரப்பாகி 820 அத்தியாங்களுடன் நிறைவு பெற்றது.
2018 முதல் இந்த தொடர் இலங்கையில் உள்ள சக்தி தொலைக்காட்சியில் சிவம் என்ற பெயரில் ஒளிபரப்பாகிறது. ஸ்டார் பாரத் என்ற இந்தி தொலைக்காட்சியில் ஆகஸ்ட் 5, 2018 முதல் மறு ஒளிபரப்பு ஒளிபரப்பப்படுகின்றது.
சீசன் 1
சிவம் தொடரின் தொடக்கம் சிவபெருமான் சதியின் திருமணத்திலிருந்து தொடங்குகிறது. அண்ட சராசரங்களை படைத்தப் பின்பு, உலக உயிர்களை தோற்றுவிக்க பிரம்மா முயன்றார். எனினும் அவரால் சக்தியில்லாமல் இயலவில்லை. அதனால் சிவபெருமானிடமிருந்து சக்தியை பிரிக்க கடுந்தவம் புரிந்தார். தவத்தில் மகி்ழ்ந்த சிவபெருமான் தன்னில் பாதியாக இருந்த சக்தியை தனியே பிரித்தார். அதலிருந்து சக்தியும் சிவனும் தனித்தே இருந்தார்கள். மீண்டும் சக்தியை சிவனுடன் இணைக்க எண்ணம் கொண்ட திருமாலும் பிரம்மதேவனும் சக்தியை பிரஜாபதி தட்சனின் குமாரியாக பிறக்க வைத்தார்கள். தட்சன் தன் தந்தையான பிரம்மாவின் தலையை கொய்து, பூசை இல்லாமல் போக சாபமளித்த சிவபெருமான் மீது கோபம் கொண்டிருக்கிறார். அதனால் தன்னுடைய சாம்ராஜ்யத்தில் சிவபெருமான் வணங்குவதையும், அவரைப் பற்றி பெருமையாக பேசுவதையும் தடை செய்துள்ளார். தாட்சாயினி சிவபெருமான் என்றால் யார் என்றே அறியாமல் வளர்கிறார்.
ஒரு நாள் சிவபெருமானின் ருத்திராட்சம் தாட்சாயினி நீர் எடுக்க செல்லும் போது கண்ணில் படுகிறது. அதை கையில் எடுக்கும் தாட்சாயினியை அவரின் சகோதரிகள் எச்சரிக்கை செய்கின்றார்கள். அந்நிகழ்விலிருந்து சிவபெருமானை பல சம்பங்கள் மூலம் அறிகிறார். ததிசி முனிவர், மாதங்கி துணையுடன் சிவபெருமான் மீது தான் காதல் கொண்டிருப்பதை உணர்கிறார்.காதலை உணர்ந்த சதி தன் காதலை நடனத்தின் மூலம் வெளிப்படுத்தி சிவனை அழைக்கிறாள்.சிவனும் அழைப்பை ஏற்று வருகை தர இருவரும் இணைந்து அனைவரின் முன்னிலையிலும் நடனத்தின் மூலம் தங்களின் காதலை வெளிப்படுத்துகிறார்கள்.
மொழிமாற்றம்
இத்தொடர் நாடகம் ஏஷ்யாநெட் தொலைக்காட்சியில் கைலாசநாதன் என்ற பெயரில் மலையாளத்திலும், மா தொலைக்காட்சியில் ஹர ஹர மகாதேவா என்ற பெயரில் தெலுங்கிலும், பெங்காலி, ஓடியா, மராத்தி போன்ற மொழிகளிலும் மொழிமாற்றம் செய்யப்பட்டு ஒளிபரப்பட்டது.
வெளி இணைப்புகள்
பகுப்பு:லைப் ஓகே தொலைக்காட்சி நிகழ்ச்சிகள் பகுப்பு:விஜய் தொலைக்காட்சி நிகழ்ச்சிகள் பகுப்பு:சக்தி தொலைக்காட்சி நிகழ்ச்சிகள் பகுப்பு:இந்தித் தொலைக்காட்சி நிகழ்ச்சிகள் பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள் பகுப்பு:இந்து தொன்மவியல் தொலைக்காட்சி தொடர்கள் பகுப்பு:2011 இல் தொடங்கிய இந்தியத் தொலைக்காட்சி நிகழ்ச்சிகள் பகுப்பு:2014 இல் நிறைவடைந்த இந்தியத் தொலைக்காட்சி நிகழ்ச்சிகள் பகுப்பு:இந்தியத் தொலைக்காட்சி நாடகங்கள்‎
நியூயார்க் பொது நூலகம்
நியூயார்க் பொது நூலகம் (The New York Public Library, NYPL) நியூயார்க் நகரத்தில் அமைந்துள்ள பொது நூலகம் ஆகும். ஏறத்தாழ 53 மில்லியன் உருப்படிகள் மற்றும் 92 அமைவிடங்களுடன், நியூயார்க் பொது நூலகம் அமெரிக்க ஐக்கிய நாடுகளில் அமெரிக்கக் காங்கிரசு நூலகத்திற்கு அடுத்த இரண்டாவது பெரிய நூலகமாகவும் உலகின் மூன்றாவது பெரிய நூலகமாகவும் அமைந்துள்ளது. இந்நூலகமானது அரசு சாராத, தனியாரால் நிர்வகிக்கப்படக்கூடிய, இலாப நோக்கமில்லாத கழகம் ஒன்றினால், தனியார் மற்றும் பொது நிதி ஆதாரத்தைக் கொண்டு இயங்குகிறது. இந்த நூலகமானது மன்ஹாட்டன், பிரான்க்சு ஆகிய நகரங்களிலும் மற்றும் இசுட்டேட்டன் தீவிலும் கிளைகளைக் கொண்டுள்ளது. இந்நுாலகம், நியூயோர்க் மாநிலத்தின் பெருநகரங்களின் கல்விசார் மற்றும் தொழில்சார் நுாலகங்களுடனும் இணைப்பைக் கொண்டுள்ளது. புரூக்ளின் மற்றும் குயின்சு நகர அமைப்புகள் புரூக்ளின் பொது நூலகம் மற்றும் குயின்சு நூலகத்தால் சேவையளிக்கப்படுகின்றன. இந்தக் கிளை நூலகங்கள் பொது மக்கள் பயன்பாட்டிற்கான வாய்ப்பைத் தருவதோடு சுழலும் நூலகங்களையும் கொண்டுள்ளன. நியூயார்க் பொது நூலகமானது, நான்கு ஆராய்ச்சிக்கான நூலகங்களையும் தன் வசம் கொண்டுள்ளது. இந்த நூலகங்களும் பொது மக்களின் பயன்பாட்டிற்கு அனுமதிக்கப்பட்டவையேயாகும்.
இந்த நுாலகம், (அலுவல் ரீதியாக, தி நியூ யார்க் பொது நூலகம், அஸ்டர், லெனாக்சு மற்றும் டில்டென் நிறுவனங்கள்) 19 ஆம் நூற்றாண்டில் அடிமட்ட நிலை நூலகங்கள், நூல் விரும்பிகள் மற்றும் செல்வந்தர்களால் நடத்தப்பட்ட சமூக நூலகங்கள், அந்தக் காலகட்டத்தில் வாழ்ந்த அமெரிக்க அருளாளர்கள் அல்லது கொடையாளிகளின் நிதி உதவி ஆகியவற்றின் கலவையான முயற்சியால் வளர்த்தெடுக்கப்பட்டது.
நிறுவுதல்
ஜான் ஜேக்கப் அஸ்டர் தனது உயிலில் ஜோசப் காக்சுவெலிடம் ஒரு பொது நூலகம் அமைக்கப்பட வேண்டும் என்ற விருப்பத்தையும் அதற்காக உயில் வழியாக $400,000 (2017 ஆம் ஆண்டின் நிலையில் 11.3 மில்லியன் $ -க்குச் சமானமானது ) 1848 ஆம் ஆண்டு மறைவிற்குப் பிறகு, அறக்கட்டளையின் நிர்வாகக்குழு உறுப்பினர்கள் உயிலின் நிபந்தனைகளுக்குட்பட்டு 1854 ஆம் ஆண்டில் கிழக்கு கிராமம் (East Village) மன்ஹட்டனில், அஸ்டன் நூலகத்தைக் கட்டினர். இந்த நூலகமானது இலவசமாக நூல்களைப் பார்வையிடும் வசதி கொண்டதாகவும் நூல்கள் வெளிச்சுற்றுக்கு அனுமதிக்கப்படாத நிலையும் கொண்டதாக இருந்தது. 1872 ஆம் ஆண்டு வாக்கில், நியூயார்க் டைம்ஸ் இதழின் ஆசிரியர் பகுதியில் இந்த நூலகமானது ஆய்வாளர்களின் வளமாக உள்ளதாகவும் ஆய்வுப்பணிகளுக்கு முதன்மையான மேற்பார்வை நூல்கள் கொண்டதாக உள்ளதாகவும் குறிப்பிட்டது.
நியூயோர்க் மாநில சட்டசபையால் இயற்றப்பட்ட சட்டம் ஒன்று லெனாக்சு நுாலகத்தை ஒரு குழுமமாக சேர்த்தது. 1877 ஆம் ஆண்டில் இதற்கான கட்டிடமானது ஐந்தாவது வளாகத்தில் 70ஆவது மற்றும் 71ஆவது தெருக்களுக்கிடையில் கட்டப்பட்டது. நுால்களை நேசிப்பவரும், புரவலருமான ஜேம்ஸ் லெனாக்சு, தன்னிடமிருந்த பெரும் தொகுப்பான அமெரிக்கானா, கலை வேலைகள், கையெழுத்துப் பிரதிகள் மற்றும் அரிய புத்தகங்களை (புதிய உலகின் கூட்டென்பர்க் பைபிள் உட்பட) நன்கொடையாக அளித்தார். தொடக்கத்தில், நூலகம் அனுமதிக்கு கட்டண நடைமுறையக் கொண்டு வந்தது. மேலும் எந்த இலக்கிய படைப்பையும் தொடுவதற்குக் கூட அனுமதிக்கவில்லை.
மேற்கோள்கள்
பகுப்பு:நியூயார்க் நகரம் பகுப்பு:நூலகங்கள்
பொன்னகரபட்டி
பொன்னகரபட்டி (Ponnagarapatti) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது புதூர் புங்கனி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 59 கிலோமீட்டர் தொலைவிலும், ஊத்தங்கரையில் இருந்து 13 கிலோமீட்டர் தொலைவிலும், சென்னையில் இருந்து 253 கிலோமீட்டர் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 	10, மொத்த மக்கள் தொகை 				44, இதில் 22 ஆண்களும், 22 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 68.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
அனிலின்
அனிலின் (aniline), பீனைலமைன் (phenylamine) அல்லது அமினோபென்சீன் (aminobenzene) அல்லது தமிழில் அவுரியுருந்தி என்பது ஒரு நச்சு கரிம சேர்மமாகும். இதனுடைய மூலக்கூறு வாய்ப்பாடு. இது ஒரு அமினோ தொகுதியை இணைத்துள்ள ஒரு பினைல் தொகுதி கொண்ட சேர்மமாகும். அனிலின் வகைமாதிரிகள் யாவும் அரோமட்டிக் அமைன்களாகும். பாலியூரிதீன் மற்றும் பிற தொழிற்துறை வேதிப்பொருட்களின் முன்னோடிகள் தயாரிப்பில் பங்கேற்பதே இதன் முக்கிய பயன்பாடு எனலாம். மிகவும் கொந்தளிப்பான அமைன்கள் போல்வே அனிலினும் அழுகிய மீன் நாற்றம் கொண்டிருக்கிறது. உடனடியாக பற்றி எரியும் பண்பு கொண்டது. புகையும் சுடருடன் எரிகின்ற அரோமாட்டிக்கு கரிமச் சேர்மங்களின் பண்புடன் விளங்குகிறது.
வெளி இணைப்புகள்
பகுப்பு:சாயங்கள் பகுப்பு:மாசுபடுத்திகள் பகுப்பு:செருமானியக் கண்டுபிடிப்புகள்
சினோப் மாகாணம்
சினோப் மாகாணம் (Sinop Province, Sinop ili  ;   , சினோபி ) என்பது துருக்கியின் ஒரு மாகாணமாகும். இது கருங்கடலை ஒட்டி உள்ளது. இது 41 முதல் 42 டிகிரி வடக்கு அட்சரேகை மற்றும் 34 முதல் 35 டிகிரி கிழக்கு தீர்க்கரேகை இடையே அமைந்துள்ளது. இதன் பரப்பு 5,862 கிமீ 2 ஆகும். இது துருக்கியின் மொத்த பரப்பளவில் 0.8% உள்ளது மாகாணத்தின். எல்லையானது மொத்தம் 475 கிமீ ஆகும். இதில் கடலோரப் பகுதி 300 கி.மீ நீளம், தரைப்பகுதி 175 கிமீ நீளம் கொண்டது. இதன் எல்லைகளாக மேற்கே கஸ்டமோனு, தெற்கே கோரம், தென்கிழக்கே சாம்சூன் போன்ற மாகாணங்கள் உள்ளன. மாகாண தலைநகராக சினோப் நகரம் உள்ளது.
ஆறுகள்
மகாணத்தில் கோசலர்மக், கோகர்மக், சர்சக் çay, கராசு, அயன்காக் சுயு, டெப்சே, சாகரோஸ்லு, கன்லடெரே ஆகிய ஆறுகள் பாய்கின்றன.
ஏரிகள்
மாகாணத்தின் ஸ்லாக்லே, சரகும் ஆகிய ஏரிகள் உள்ளன.
விரிகுடாக்கள்
மாகாணத்தில் ஹாம்சிலோஸ் விரிகுடா உள்ளது.
மாவட்டங்கள்
சினோப் மாகாணம் 9 மாவட்டங்களாக பிரிக்கப்பட்டுள்ளது (தலைநகர் மாவட்டம் தடித்து காட்டபட்டுள்ளது):
குறிப்புகள்
பகுப்பு:துருக்கியின் மாகாணங்கள்
கமலா மார்க்கண்டேய
கமலா மார்க்கண்டேய (1924—மே 16, 2004) என்பவர் இந்தியாவைச் சேர்ந்த ஆங்கில எழுத்தாளரும் புதின ஆசிரியரும் ஆவார். மைசூரில் பிறந்த கமலா மார்க்கண்டேய சென்னைப் பல்கலைக் கழகத்தில் வரலாறு படித்தார். பத்திரிகையாளராகப் பணி புரியும் போதே சிறுகதைகள் எழுதினார். 1948 ஆம் ஆண்டில் இங்கிலாந்துக்குச் சென்றார். அங்கு பெர்ட்ரான்ட் டெய்லர் என்னும் ஆங்கிலேயரைத் திருமணம் செய்து கொண்டார். இவருடைய முதல் புதினம் நெக்டர் இன் எ சீவ் 1954 ஆம் ஆண்டில் வெளிவந்தது. புலம்பெயர்ந்து வந்த இந்தியர்களின் அடையாளங்கள் தொடர்பான சிக்கல்கள் பற்றியும் கீழை நாடுகள் மற்றும் மேலை நாடுகள் இடையே நிலவும் விழுமியங்களின் வேறுபாடுகள் பற்றியும் இவருடைய புதினங்கள் விவரிக்கின்றன. கமலா மார்க்கண்டேய பத்துக்கும் மேல் புதினங்களை எழுதினார். இவருடைய புதினங்களை ஆய்வு செய்து சிலர் முனைவர் பட்டங்கள் பெற்றனர். இவர் தமது 80 ஆம் அகவையில் இலண்டனில் காலமானார்.
மேற்கோள்கள்
பகுப்பு:1924 பிறப்புகள் பகுப்பு:2004 இறப்புகள் பகுப்பு:கர்நாடக நபர்கள் பகுப்பு:இந்தியப் பெண் எழுத்தாளர்கள் பகுப்பு:இந்தியப் பெண் ஊடகவியலாளர்கள் பகுப்பு:இந்திய ஆங்கில எழுத்தாளர்கள்
நெகிழிசை (செய்யுள்)
நெகிழிசை என்பது செய்யுட்களில் வல்லினம் விரவி வராமல் ஓரின எழுத்தே வருமாறு நெகிழத் தொடுக்கும் செய்யுள் ஓசையாகும். இப்பாடலில் வல்லின எழுத்து வராமல் இடையினமாகிய ஓரினத்தாலேயே பாடப்பட்டதால் இது நெகிழிசை ஆயிற்று.
மேற்கோள்
தா.ம. வெள்ளைவாரணம், தண்டியலங்காரம். திருப்பனந்தாள் மட வெளியீடு.1968 பகுப்பு: அணி இலக்கணம்
2013 மே 10 சூரிய கிரகணம்
2013 மே 9-10 ஆந் திகதிகளில் (ஒருங்கிணைந்த அனைத்துலக நேரம்), 2013 பரிமாணங் கொண்ட கங்கண சூரிய கிரகணம் நிகழ்ந்தது. சூரிய கிரகணம் நிகழ்வது சந்திரன் புவிக்கும் சூரியனுக்குமிடையில் குறுக்கிடும்போது புவியிலிருப்போருக்குத் தோன்றும் ஒரு நிழல் தோற்றப்பாடு ஆகும். கங்கண சூரிய கிரகணம் என்பது சந்திரனின் தோற்றவிட்டம் சூரியனின் விட்டத்தை விட சிறிதாக இருக்கும்போது அது சூரியனின் நடுப்பகுதியை மறைப்பதால் நிகழ்வதாகும். இதனால் கிரகணம் ஒரு கங்கண (மோதிர) வடிவில் தோன்றும். இதனால் இது நெருப்பு வளையம் எனவும் அழைக்கப்படும்.
தோற்றும் இடங்கள்
ஆஸ்திரேலியா, கிழக்கு பப்புவா நியூ கினி, சொலமன் தீவுகள், மற்றும் கில்பேர்ட் தீவுகள் உள்ளிட்டதான பசிபிக் பெருங்கடலின்  கிழக்கு பிரெஞ்சு பொலினீசியாவில்  இருந்து 171 - 225 கிலோகீட்டர் அகலப்பட்டையான பகுதியில் இக் கங்கணாகிரகணாம் தோற்றும். தோற்றும் காலம் 6 நிமிடம் 3 வினாடி வரையாக இருக்கும்.
இலங்கை, இந்தியாவில்
இலங்கை மற்றும் இந்தியாவில் உள்நாட்டு நேரப்படி அதிகாலை 2:05 முதல் முற்பகல் 8:55 வரை நிகழும். ஆயினும் பார்க்கமுடியாது.
மேற்கோள்கள்
பகுப்பு:சூரிய கிரகணங்கள் பகுப்பு:2013 நிகழ்வுகள்
லக்சு
லக்சு (Lux ) என்பது ஒளியியலில் பயன்படும் ஓர் அலகு. ஒரு மீட்டர் ஆரமுள்ள ஒரு கோளத்ததின் மையப்புள்ளியிலுள்ள ஒரு திட்ட வத்தியிலிருந்து அக்கோளத்தின் பரப்பில் ஒரு வினாடியில் ஒரு சதுர மீட்டர் பரப்பு பெறும் ஒளியின் அளவாகும். இது மீட்டர் வத்தி எனவும் அழைக்கப்படும். இதன் குறியீடு lx என்பதாகும்.
ஆதாரம்
A dictionary of science -ELBS
பகுப்பு:ஒளியியல் பகுப்பு:அலகுகள்
சுந்தரம் பாலச்சந்தர்
'''எஸ். பாலச்சந்தர் அல்லது சுந்தரம் பாலச்சந்தர்' (Sundaram Balachander'', 18 சனவரி 1927 – 13 ஏப்ரல் 1990), ஒரு சிறந்த வீணைக் கலைஞராகவும் தமிழ்த் திரைப்பட இயக்குனராகவும், நடிகராகவும் பெயர் பெற்றவர். சென்னையில் பிறந்த பாலச்சந்தர் குரு என்று எவருமில்லாமலே தாமே வீணை இசை மீட்ட கற்றது இவரது சிறப்பியல்பாக அமைந்தது. தமிழ்த் திரைப்படங்களிலும் பல புதுமைகளை அறிமுகப்படுத்தினார். தான் இயக்கிய திரைப்படங்களுக்கு தாமே இசையமைக்கவும் செய்தார்.
குடும்பமும் இளமையும்
பாலச்சந்தர் தஞ்சாவூரின் ராவ் சாகேப் வைத்தியநாத அய்யரின் பேரனும் வி. சுந்தரம் அய்யர், பார்வதி என்ற செல்லம்மா தம்பதிகளின் மகனும் ஆவார். இவர்களது பூர்வீகம் நன்னிலம் வட்டத்தில் உள்ள ஸ்ரீவாஞ்சியம் கிராமம் ஆகும். தந்தை சுந்தரம் ஐயர் சென்னைக்கு வந்து சட்டப் படிப்பை முடித்த பின்னர் மைலாப்பூரில் வக்கீலாகத் தொழில் பார்த்து அங்கேயே குடியேறி விட்டார். சென்னையிலேயே பாலச்சந்தர் பிறந்தார். பாலச்சந்தரின் அண்ணன் ராஜமும் புகழ்பெற்ற கருநாடக இசைக் கலைஞரும் ஓவியருமாவார். இவரது அக்காள் ஜயலட்சுமி சிவகவி என்ற திரைப்படத்தில் எம். கே. தியாகராஜ பாகவதர் உடன் நடித்துள்ளார். இவருக்குப் பின்னர் சரசுவதி என்ற பெண்ணும் கல்பகம், கோபாலசாமி என்ற இரட்டைக் குழந்தைகளும் பிறந்தன.
தமது ஐந்தாவது அகவையிலிருந்தே கருநாடக இசையில் நாட்டம் கொண்டார். கஞ்சிரா பயின்ற பாலச்சந்தர் விரைவிலேயே தமது அண்ணன் மற்றும் பிற இசைக்கலைஞர்களுக்கு பக்க வாத்தியமாக இசைக்கத் துவங்கினார். பின்னர் வீணை, தபேலா, மிருதங்கம், ஆர்மோனியம், புல்புல்தாரா, தில்ருபா, சித்தார் மற்றும் செனாய் இசைக்கருவிகளை ஆசான் எவரும் இன்றி இசைக்கக் கற்றார்.
பாலச்சந்தர் 1952-ஆம் ஆண்டில் சாந்தா என்பவரைத் திருமணம் செய்தார். இவர்களுக்கு இராமன் என்ற மகன் உள்ளார்.
பணிவாழ்வு
தமது பன்னிரெண்டாவது அகவையிலேயே பாலச்சந்தர் சிதார் இசைப்பதில் தனிக் கச்சேரி நடத்துமளவு திறமை பெற்றார். பதினைந்து முதல் பதினெட்டு வயதிலேயே சென்னை அகில இந்திய வானொலியில் ஊதியம் பெறும் கலைஞராக பணியாற்றினார். விரைவிலேயே வீணை இசைப்பதில் நாட்டம் கொண்டு முழுநேரத்தையும் அதற்கே செலவிடலானார். இரண்டாண்டுகளில் எந்த ஆசிரியத் துணையுமின்றி கச்சேரி நடத்துமளவிற்கு பயிற்சி பெற்றார். குருவின் தாக்கமில்லாது இவரது பாணி தனித்துவமிக்கதாக அமைந்திருந்தது .கருநாடக இசை தவிர இந்துத்தானி இசையிலும் மேற்கத்திய இசையிலும் தேர்ச்சி பெற்றிருந்தார்.
திரைப்படங்களிலும் திரைக்கதை, இசையமைப்பு, பாடல்களை தாமே மேற்கொண்டு இயக்கத்தையும் கவனித்தார். இவரது கலைச்சேவைகளுக்காக 1962ஆம் ஆண்டில் பத்ம பூசன் விருது வழங்கப்பட்டது.
திரைப்படங்கள்
1934 ஆம் ஆண்டில் பிரபாத் கம்பனியின் சீதா கல்யாணம் என்ற தமிழ்த் திரைப்படத்தில் குழந்தை நடிகராக அறிமுகமானார். இப்படத்தில் இவரது தந்தை சனகராகவும், தமையன் ராஜம் இராமராகவும், தமக்கை ஜெயலட்சுமி சீதையாகவும், தமக்கை சரசுவதி ஊர்மிளையாகவும் நடித்திருந்தனர். பாலச்சந்தர் இதில் இராவணனின் அரண்மனையில் கஞ்சிரா வாசிப்பவராகத் தோன்றினார். தொடர்ந்து "ரிஷயசிருங்கர்" (1934), "ஆராய்ச்சிமணி அல்லது மனுநீதிச் சோழன்" (1942) திரைப்படங்களில் நடித்தார். அவர் நடித்த பிற தமிழ் திரைப்படங்கள்: தேவகி (1951), ராஜாம்பாள் (1951 திரைப்படம்), ராணி (1952), இன்ஸ்பெக்டர் (1953), பெண் (1954), கோடீஸ்வரன் (1955), டாக்டர் சாவித்திரி (1955) மற்றும் மரகதம் (1959).
திரைப்படங்களில் நடித்ததுடன் 1960களின் மையக்காலங்கள் வரை திரைப்படங்களை இயக்கினார். இது நிஜமா (1948), என் கணவர் (1948), கைதி (1951), அவனா இவன்? (1962), பொம்மை (1964), நடு இரவில் (1965) போன்ற திரைப்படங்களில் நடிப்பு, இசை, பின்னணி பாடகர், இயக்கம் என பல துறைகளிலும் பங்களித்திருந்தார். அவர் இயக்கிய அந்த நாள் (1954) எந்தவொரு பாடலுமின்றி ஓர் முன்னோடித் திரைப்படமாக விளங்கியது.
எதி நிஜம் (1956) என்ற தெலுங்கு மொழித் திரைப்படத்தையும் இயக்கி உள்ளார்.
மறைவு
பாலச்சந்தர் 1990 ஏப்ரல் 13 அன்று சத்தீசுக்கர் மாநிலத்தில் பிலாய் நகரில் கச்சேரி நடத்தச் சென்றிருந்த போது காலமானார்.
வெளியிணைப்புகள்
பகுப்பு:தமிழ்த் திரைப்பட இயக்குநர்கள் பகுப்பு:வீணை இசைக் கலைஞர்கள் பகுப்பு:1927 பிறப்புகள் பகுப்பு:1990 இறப்புகள் பகுப்பு:தமிழ்த் திரைப்பட நடிகர்கள் பகுப்பு:சங்கீத கலாசிகாமணி விருது பெற்றவர்கள் பகுப்பு:திருவாரூர் மாவட்ட நபர்கள் பகுப்பு:தமிழ்நாட்டுத் திரைப்பட இயக்குனர்கள் பகுப்பு:தமிழ்நாட்டுத் திரைப்படத் தயாரிப்பாளர்கள் பகுப்பு:பத்ம பூசண் விருது பெற்ற தமிழர்கள்
கல்விசார் மதிப்பீடு
கல்விசார் மதிப்பீடு (Educational assessment) மாணவர்களின் கற்றலை மேம்படுத்துவதற்கும் அறிவு, திறன், மனப்பான்மை, திறமை மற்றும் நம்பிக்கைகள் பற்றிய அனுபவத் தரவுகளை ஆவணப்படுத்துதல் மற்றும் அதனை முறையாகப் பயன்படுத்தும் செயல்முறையாகும். மாணவர்களின் கற்றல் திறன்களை நேரடியாக மாணவர்களின் பணிகளை ஆய்வு செய்வதன் மூலம் மதிப்பீட்டுத் தரவைப் பெறலாம் அல்லது கற்றல் பற்றிய அனுமானங்களைச் செய்யக்கூடிய தரவுகளின் அடிப்படையில் அவர்களின் கற்றல் திறன்களை மதிப்பீடு செய்ய இயலும். மதிப்பீடு, பெரும்பாலும் தேர்விற்கு மாற்றாகப் பயன்படுத்தப்படுகிறது. ஆனால், தேர்வோடு மட்டுப்படுத்தப்படுவதில்லை. மதிப்பீடு என்பது கற்பவர், கற்றல் சமூகம் (வகுப்பு, பட்டறை அல்லது பிற ஒழுங்கமைக்கப்பட்ட கற்பவர்களின் குழு), பாடநெறி, கல்வித் திட்டம், நிறுவனம் அல்லது கல்வி முறை ஆகியவற்றில் கவனம் செலுத்தலாம். இரண்டாம் உலகப் போருக்குப் பிறகு கல்விச் சூழலில் 'மதிப்பீடு' என்ற சொல் பயன்பாட்டுக்கு வந்தது.
மதிப்பீடு, ஒரு தொடர்ச்சியான செயல்முறையாக, மாணவர்களின் கற்றலை அளவிடக்கூடிய மற்றும் தெளிவான கற்றல் விளைவுகளை நிறுவுகிறது. கற்றல் விளைவுகளை அடைய போதுமான வாய்ப்புகளை வழங்குகிறது. மதிப்பீடு என்பது கல்விச் செயல்பாட்டின் ஒரு முக்கிய அம்சமாகும், இது மாணவர்களின் சாதனைகளின் அளவை தீர்மானிக்கிறது.
கல்வியில் மதிப்பீட்டு நடைமுறைகளின் இறுதி நோக்கம், பயிற்சியாளர்கள் மற்றும் ஆராய்ச்சியாளர்களின் கருத்தியல் கட்டமைப்பு, மனித மனத்தின் இயல்பு, அறிவின் தோற்றம் மற்றும் கற்றல் செயல்முறை பற்றிய அவர்களின் அனுமானங்கள் மற்றும் நம்பிக்கைகள் ஆகியவற்றைப் பொறுத்தது.
வகைகள்
மதிப்பீடு என்ற சொல் பொதுவாக மாணவர்கள் கற்க உதவுவதற்கும் மாணவர் முன்னேற்றத்தை அளவிடுவதற்கும் ஆசிரியர்கள் பொதுவாகப் பயன்படுத்துவதாகும். பின்வரும் வகைகளில் மதிப்பீட்டைப் பிரிக்கலாம்:
சான்றுகள்
பகுப்பு:சிந்தித்தல் பகுப்பு:மதிப்பீட்டு வழிமுறைகள்
சி. நம்மியந்தல் ஊராட்சி
'''சி. நம்மியந்தல் ஊராட்சி' (C. Nammiyandal Gram Panchayat''), தமிழ்நாட்டின் திருவண்ணாமலை மாவட்டத்தில் உள்ள புதுப்பாளையம் வட்டாரத்தில் அமைந்துள்ளது. இந்த ஊராட்சி, கலசபாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1411 ஆகும். இவர்களில் பெண்கள் 725 பேரும் ஆண்கள் 686 பேரும் உள்ளனர்.
தரம்சாலா
தரம்சாலா நகரம் இமாச்சலப் பிரதேசத்தின் இரண்டாவது தலைநகரமாக அறிவிக்கப்பட்டது.
சி. நம்மியந்தல் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
தரம்சாலா
வலது|220px|thumb|1980 இல் வரையப்பட்ட ஓவியம் காட்டும் தரம்சாலா
சி. நம்மியந்தல் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தரம்சாலா
மேற்கோள்கள்
பகுப்பு:இமாச்சலப் பிரதேசப் புவியியல் பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும் பகுப்பு:இந்தியாவில் உள்ள மலை வாழிடங்கள் பகுப்பு:இமாச்சலப் பிரதேசம்
சி. நம்மியந்தல் ஊராட்சி
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வட்டிலப்பம்
வட்டிலப்பம் அல்லது வட்லப்பம் என்பது இலங்கை முஸ்லிம்களின் விசேட உணவாகும். இலங்கை முஸ்லிம்களின் திருமண வைபவங்களில் வலீமா திருமான விருந்துகளில் பிரதான உணவுக்குப் பின் வழங்கப்படுவதுண்டு. கோழி முட்டையால் தயாரிக்கப்படுகிறது. அசைவம் சாப்பிடக்கூடிய தமிழர்களும், சிங்களவரும் கூட இதை உண்பதுண்டு. சைவர்கள் இதை தவிர்த்துக்கொள்கின்றனர். இது மதியுணவுக்குப் பின்னரோ, அல்லது இரவு உணவுக்குப் பின்னரோ சுவைக்காக உண்ணும் ஒரு உணவு.
பெயர் வரக்காரணம்: வட்டில் (நீருக்குள் நீர் கொண்ட மற்றொரு பாத்திரத்தை வைத்து அவிக்கும் முறை) அவித்த அப்பம். வெளிர் கபில நிறம் தொடக்கம் கருங்கபில நிறம் வரை வேறுபட்டு காணப்படும்.
தற்காலச் செய்முறை
தற்காலத்தில் இக்கலவையை பிட்டு அவிப்பது போல ஆவியிலும் அவிக்கிறார்கள். மின்னடுப்பிலும் தயாரிக்கிறார்கள். இந்த முறைக்கு வெண்ணெய் அல்லது மாயரின் சேர்க்கப்பட வேண்டும். தண்ணீர் நிரப்பிய பாத்திரத்தினுள் கலவை நிரப்பிய பாத்திரங்களை வைத்துச் சூடாக்கிச் செய்யப்படும் வட்டிலப்பத்துக்கு எந்தவிதமான எண்ணெயோ, வெண்ணெயோ சேர்க்க வேண்டிய அவசியம் இல்லை. சுவையும் வேறாக இருக்கும்.
பகுப்பு:சமையல் முறைகள் பகுப்பு:தமிழர் உணவுகள் பகுப்பு:சிற்றுண்டிகள்
ஐம்பெருங்குழு
ஒல்லையூர் தந்த பூதப்பாண்டியன் அவைக்களம்
ஒல்லையூர் தந்த பூதப்பாண்டியன் சங்ககாலப் பாண்டிய அரசர்களில் ஒருவன். இவனது அரசவையில் ஐம்பெருங்குழுவைப் போல் ஐந்து நண்பர்கள் இருந்தனர்.
இவனது பகைவர்கள் உடல் தினவெடுத்து இவனைத் தாக்க வருவதாகச் செய்தி வந்தது. பாண்டியன் வஞ்சினம் பேசுகிறான். அவர்களைப் புறங்காணேன் ஆயின் எனக்கு இன்னது நேரட்டும் என்கிறான்.
இந்த ஐவரோடும் என் கண் போன்ற நண்பரோடும்,கேளிரோடும் இனிமையாக மகிழ்ந்து திளைத்து இப்போது வாழ்கிறேன். பகைவரைப் புறம் காணாவிட்டால் இந்த மகிழ்வான வாழ்க்கை எனக்கு இல்லாமல் போகட்டும் என்கிறான்.
சேரன் அவை
சேரன் செங்குட்டுவன் அவையில் ஐம்பெருங்குழுவும் எண்பேராயமும் இருந்ததாகச் சிலப்பதிகாரம் குறிப்பிடுகிறது.
மேற்கோள்
பகுப்பு:சங்க காலச் சமூகம் பகுப்பு:சங்ககால அரசியல்
நெய்குன்னம் ஊராட்சி
நெய்குன்னம் ஊராட்சி (Neikkunnam Gram Panchayat), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1981 ஆகும். இவர்களில் பெண்கள் 1005 பேரும் ஆண்கள் 976 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிருஷ்ண மேனன் அருங்காட்சியகம்
கிருஷ்ண மேனன் அருங்காட்சியகம் (Krishna Menon Museum) என்பது கேரளத்தின் கோழிக்கோட்டில்  அமைந்துள்ள ஒரு அருங்காட்சியகமாகும். இது கேரளத்தின் மாபெரும் அரசியல் மேதையாக கருதபடும் வே. கி. கிருஷ்ண மேனன் நினைவாக அவரது பெயரிலேயே அமைக்கபட்ட ஒரு அருங்காட்சியகமாகும். இந்த அருங்காட்சியகத்தின் அவர் பயன்படுத்திய பொருட்களும், அவரைப்பற்றிய ஆவனங்களும் பாதுகாக்கபட்டுள்ளன.
குறிப்புகள்
பகுப்பு:கேரள அருங்காட்சியகங்கள் பகுப்பு:கோழிக்கோடு மாவட்டம்
2011 எகிப்தியப் புரட்சி
250px|thumb|25 சனவரி அன்று எகிப்திய போராட்டக்காரர்கள் 2011 எகிப்திய போராட்டம்  (2011 Egyptian protests, Day of Anger) (يوم الغضب, அல்லது இளைஞர் புரட்சி (Youth Revolution) எனக் குறிப்பிடப்படும் எதிர்ப்புகள், 25 சனவரி 2011 முதல் எகிப்து நாட்டில் தொடர்ந்து நிகழும் தெருப்போராட்டங்களையும் எதிர்ப்புகளையும் குடிமை ஒத்துழையாமையையும் குறிக்கின்றன. 2010-11 துனீசியா புரட்சியின் பின்னணியில் பொதுமக்களிடம் ஒரு தாக்கத்தை ஏற்படுத்த புரட்சி அமைப்பாளர்கள் முயன்று வந்தனர்.. காவல்துறையின் கொடுஞ்செயல்கள், நெருக்கடி நிலைச் சட்டங்கள், வேலையின்மை, குறைந்த ஊதியத்தை உயர்த்தவேண்டியத் தேவை, குடியிருப்பில்லாமை, உணவுப்பொருட்களின் விலை உயர்வு, அரசியல் ஊழல், பேச்சுரிமை மறுக்கப்படுதல், மோசமான வாழ்நிலை போன்ற காரணங்களுக்காக இந்தப் போராட்டங்களும் கலவரங்களும் நடைபெற்றன. கடந்த 30 ஆண்டுகளாக பதவியில் இருந்துவரும் அதிபர் ஹொஸ்னி முபாரக்கின் பதவி விலகலை இப்போராட்டங்கள் இலக்காகக் கொண்டு அதில் வெற்றியும் கண்டன. 11 பெப்ரவரி அன்று முபாரக் முனைப்புடன் செயல்பட்ட பொதுமக்களின் எதிர்ப்புகளுக்கிடையே தமது பதவியிலிருந்து விலகினார்.
முந்தைய ஆண்டுகளிலும் உள்ளூர் போராட்டங்கள் நடப்பது வழமையான ஒன்றாக இருந்தபோதும், 25 சனவரி 2011 முதல் நாடு தழுவிய போராட்டங்களும் கலவரங்களும் நிகழ்ந்தன. எகிப்தின் எதிர்கட்சிகளும் பிறரும் பெரும் எதிர்ப்பு தெரிவிக்க தெரிந்தெடுத்த 25 சனவரி 2011 "கோபத்தின் நாள்" எனக் குறிப்பிடப்படுகிறது. இப்போராட்டங்கள் எகிப்தில் "முன்னெப்போதும்" நடக்காதவை, என்றும், நாட்டில் "அண்மைக்காலத்தில் வெளிப்படுத்தப்பட்ட மிகப்பெரும் பொதுமக்களின் எதிர்ப்பு என்றும், கெய்ரோ ஒரு "போர்க்களமாகக்" காட்சியளிப்பதாகவும்  செய்தித்தாள்களிலும் ஊடகங்களிலும் குறிப்பிட்டன.  முதன்முறையாக அனைத்து சமூக பொருளியல் பின்னணி கொண்ட பல்வேறுத் துறை மக்களும் எதிர்ப்பு தெரிவிப்பதில் ஒன்று சேர்ந்தனர்.
சனவரி 29 வரை பத்து காவலர்களுடன் குறைந்தது 95 மரணங்களாவது (27 பேர் சூயசில், 23 பேர் அலெக்சாண்டிரியாவில், 45 பேர் கெய்ரோவில்) அறிவிக்கப்பட்டது. 750 காவலர்களும் 1,500 போராட்டக்காரர்களும் காயப்பட்டனர். தலைநகர் கெய்ரோவிலும் துறைமுக நகர் சூயசிலும் வன்முறைச் சம்பவங்கள் நடப்பதாகச் செய்திகள் வந்தன. எகிப்து அரசு போராட்டத்தை கலைக்க பலவகைகளிலும் முயன்று வந்தது. கலவர எதிர்ப்பு காவல்படை இரப்பர் இரவைகள், கைத்தடிகள், நீர் பீரங்கிகள்,கண்ணீர்புகை மற்றும் இராணுவக் குண்டுகளையும் பயன்படுத்தி வந்தது. பெரும்பாலும் போராட்டத்தை கொல்லும் நோக்கமின்றி காவலர்கள் செயல்பட்டாலும் சில மரணங்கள் நிகழ்ந்துள்ளன. அரசு அடிப்படைவாத இசுலாமியக் குழுக்கள் தூண்டுவதாகக் கூறி அனைத்து இணையச் சேவைகளையும் முழுமையாக தடைசெய்தும்  ஊரடங்குச் சட்டத்தை அமலாக்கியும், போராட்டத்தின் தீவிரத்தைக் குறைக்க முயன்றது.
போராட்டத்திற்கு எதிரான பன்னாட்டு அரசு மற்றும் அமைப்புகளின் எதிர்வினைகள் இருபக்கத்தினரையும் வன்முறையைத் தவிர்க்குமாறும் அமைதிப்பேச்சுக்கள் மூலம் தீர்வு காணுமாறும் வலியுறுத்துவதாகவும் இருந்தது. போராட்டக்காரர்களுக்கும் பார்வையாளர்களுக்கும் தொடர்பு கொள்ளவும், ஒருங்கிணைக்கவும், ஆவணப்படுத்தவும் உதவும் சமூக வலைத்தளங்களான டிவிட்டர், ஃபேசுபுக், யூ டுயூப் போன்றவற்றின் தாக்கத்தால் இந்த எதிர்ப்புப் போராட்டங்கள் உலகின் கவனத்தை ஈர்த்தது. போராட்டத்திற்கான விளம்பரத்தைக் கூட்டுவதால் எகிப்திய அரசு இணைய அணுக்கத்தைக் கட்டுப்படுத்தி வந்தது. 28 சனவரி 2011 அன்று திட்டமிடப்பட்ட "கோப வெள்ளி" எதிர்ப்பினையொட்டி முதல்நாள் இரவு நகர்பேசிகள் இயங்குவது தடைப்பட்டபோதும் வெள்ளி விடிகாலையில் அந்தத் தடை நீக்கப்பட்டது.
எகிப்தியத் துணைத்தலைவர் ஒமார் சுலைமான் 11 பெப்ரவரி அன்று முபாரக் பதவி இறங்கியதையும் படைத்துறை உயர்மட்டக்குழுவிடம் ஆட்சியை ஒப்படைத்ததையும் அறிவித்தார். மொகமது உசைன் தன்டவி தலைமையில் அமைந்த இக்குழு அரசியல் சட்டம் நிறுத்தி வைக்கப்பட்டுள்ளதையும் நாடாளுமன்ற இரு அவைகளும் கலைக்கப்பட்டதையும் பெப்ரவரி 13 அன்று அறிவித்தது. ஆறு மாதங்களில் தேர்தல்கள் நடத்தப்படும்வரை இராணுவம் ஆட்சி நடாத்தும் என்றும் அறிவித்தது. புதிய அமைச்சரவை உருவாகும்வரை பிரதமர் அகமது சபீக்கின் தலைமையிலான முந்தைய அமைச்சரவை தொடர்ந்து காபந்து அரசை நடத்தும். .
ஒசுனி முபாரக்கிற்கு எதிரான எகிப்திய மக்களின் போராட்டத்திற்கு உலகெங்கும் பலத்த ஆதரவு
எகிப்தில் ஒசுனி முபாரக் அரசுக்கு எதிரான கிளர்ச்சிக்கு தமது ஆதரவை தெரிவிக்கும் முகமாக உலகின் பல நாடுகளிலும் உள்ள ஆயிரக்கணக்கான மக்கள் எகிப்திய துதுவராலயங்களுக்கு முன்னால் எதிர்ப்பு ஆர்பாட்டத்தில் குதித்தனர்.
துருக்கியத் தலைநகர் அன்காராவிலுள்ள எகிப்திய தூதுவராலயத்தின் முன் குழுமிய பெருந்தொகையான மக்கள் எகிப்தில் கிளர்ச்சி செய்யும் மக்களுக்குத் தமது ஆதரவை வெளிக்காட்டும் சுலோகங்களை தாங்கி நின்றனர்.
லண்டன் மாநகர எகிப்தியத் தூதுவராலயத்தை முற்றுகையிட்ட பொதுமக்கள், கிளர்ச்சியாளர்களுக்கு எதிரான அரச அடக்குமுறைகள் நிறுத்தப்பட வேண்டும் என்று கோரிக்கை விடுத்தனர்.
அண்மையில் கிளர்ச்சி வெடித்த துநேசியத் தலைநகர் டியுநிசில் எகிப்தியப் புரட்சியை ஆதரிக்கும் கோசங்களை முழங்கியபடி ஏராளமான மக்கள் பேரணியொன்றில் கலந்துகொண்டனர்.
எகிப்திய கிளர்ச்சியாளர்களுக்கு தம்முடைய ஆதரவை தெரிவிக்கும் முகமாக ஜெர்மனியிலும் ஒரு பேரணி ஒழுங்கு செய்யப்பட்டது.
முபாரக் அரசினால் பிறப்பிக்கப்பட்ட ஊடரங்கு உத்தரவையும் மீறி ஆயிரக்கணக்கான பொதுமக்கள் இரவு முழுக்க கொய்ரோ வீதி தோறும் குழுமியிருந்தனர். இப்பதற்ற நிலைமையை கருத்திற்கொண்டு வீதியில் ஏராளமான இராணுவத்தினர் குவிக்கப் பட்டனர்.
எகிப்தின் எல்லா பிரதேசங்கிலும் வெடித்த மாபெரும் மக்கள் கிளர்ச்சியின் போது மக்களுக்கும் அரச துருப்புக்களுக்கும் இடையிலான மோதலில் இதுவரையில் நூறுக்கு மேற்பட்டோர் கொல்லப்பட்டதோடு ஏராளமானோர் படுகாயமடைந்தனர்.
வெள்ளிக்கிழமை தொழுகைக்கு பின்னர் ஆரம்பமான மாபெரும் மக்கள் கிளர்ச்சியினால் குலை நடுக்கமுற்ற முபாரக் அரசு நாடளாவிய ரீதியில் சகல கைத்தொலைபேசி மற்றும் இணைய சேவைகளை முற்றாகத் துண்டித்தமை குறிப்படுத்தக்கது.
வெளி இணைப்புகள்
பகுப்பு:2011 நிகழ்வுகள் பகுப்பு:எகிப்திய அரசியல் பகுப்பு:எகிப்தின் வரலாறு பகுப்பு:புரட்சிகள் பகுப்பு:மத்திய கிழக்கு எதிர்ப்புப் போராட்டங்கள்
டகோட்டா ஜோன்சன்
டகோட்டா ஜோன்சன் (Dakota Johnson, பிறப்பு: அக்டோபர் 4, 1989) ஒரு அமெரிக்க நாட்டுத் திரைப்பட நடிகை மற்றும் விளம்பர நடிகை ஆவார். இவர் த சோசியல் நெட்வொர்க், நீட் போர் ஸ்பீட், பிப்டி சேட்ஸ் ஒப் கிரே போன்ற பல திரைப்படங்களில் நடித்துள்ளார்.
கேப்டன் ஹர்பஜன் சிங்
இராணுவ வாழ்க்கை
பாபா ஹர்பஜன் சிங் ஒரு சீக்கிய குடும்பத்தில் 1946 ஆம் ஆண்டு ஆகஸ்ட் மாதம் 30 ஆம் நாள் அன்று சத்ரானா கிராமத்தில் பிறந்தார் (தற்போதைய பாகிஸ்தானில்). அவர் தனது ஆரம்பக் கல்வியை ஒரு கிராமப் பள்ளியில் முடித்தார், பின்னர் மார்ச் 1965 இல் பஞ்சாப் மாநிலத்தின் பட்டி நகரில் உள்ள தயானந்த் ஆங்கிலோ-வேத கல்லூரி நிர்வாகக் குழுவின் உயர்நிலைப் பள்ளியில் தனது உயர் கல்வி படிப்பை படித்தார். இவர் அமிர்தசரஸ் நகரில் இருந்து ஒரு இராணுவ வீரராக பட்டியலிடப்பட்டு இந்தியப் பஞ்சாப் படைப்பிரிவில் சேர்ந்தார்.
இறப்பு மற்றும் தொடர்புடைய கதைகள்
1968 ஆம் ஆண்டில் இவர் கிழக்கு சிக்கிம் பகுதியில் உள்ள நாதூ லா கணவாய் என்ற இடத்தில் இந்திய திரு நாட்டிற்காக தன் இன்னுயிர் நீத்து தியாகம் செய்துள்ளார். 22 வயதே நிறைந்த ஹர்பஜன் சிங்கின் இளவயது மரணமானது ஆன்ம நம்பிக்கை மற்றும் மத வணக்கத்திற்கு உட்பட்டதாகும். இது இந்திய இராணுவ வீரர்களிடையே பிரபலமாகிவிட்டது. அவர் இறந்த பின்பும் இந்திய இராணுவ வீரராக பணிபுரிகிறார் என அவரது கிராம மக்கள், இந்திய இராணுவ வீரர்கள் மற்றும் எல்லையைத் தாண்டி சிக்கிம்-திபெத்துக்கு இடையிலான இந்தோ-சீன எல்லையை பாதுகாக்கும் சீன வீரர்களின் மக்கள் விடுதலை இராணுவம் உட்பட்ட அனைவரும் வெளிப்படையாக நம்புகின்றார்கள்.
அவரது மரணத்தின் அதிகாரப்பூர்வ பதிப்பு என்னவென்றால் 1965 ஆம் ஆண்டு நடைபெற்ற இந்தோ-சீனா போருக்கு பின்னர் இந்திய இராணுவம், மற்றும் சீனாவின் மக்கள் விடுதலை இராணுவத்திற்கும் இடையே  நடைபெற்ற ஒரு சண்டையில் 14,500 ft உயரத்தில் உள்ள திபெத் மற்றும் சிக்கிம் இடையே உள்ள நாதூ லா கணவாய் பகுதியில் பாபா ஹர்பஜன் சிங்கின் இறந்தார் என அறிவிக்கப்பட்டுள்ளது.
இவரது இறப்பு குறித்து மற்றொரு கருத்து நிலவி வருகிறது அது ஹர்பஜன் சிங் ஒரு பனிப்பாறையில் மூழ்கி இறந்துள்ளார் என்பதாகும். மற்றும் அவர் குறித்து நம்பப்படும் கதைகள் தொலைதூர புறக்காவல் நிலையத்திற்கு பொருட்களை எடுத்துச் செல்லும் கழுதைகளின் நெடுவரிசையை வழிநடத்தினார். மூன்று நாள் தேடலுக்குப் பிறகு அவரது அடையாளங்கள் கண்டுபிடிக்கப்பட்டன. பின்னர் அவரது உடல் முழு இராணுவ மரியாதைகளுடன் தகனம் செய்யப்பட்டது. மறைந்த சிங் அவரது உடலைக் கண்டுபிடிக்க தேடல் குழுக்களுக்கு உதவியதாகவும் ஒரு கதை கூறப்படுகிறது. இந்தியாவிற்கும் சீனாவிற்கும் இடையே போர் ஏற்பட்டால் பாபா அவர்களின் ஆன்மா இந்திய இராணுவ வீரர்களுக்கு குறைந்தது மூன்று நாட்களுக்கு முன்னதாக வரவிருக்கும் தாக்குதல் குறித்து எச்சரிக்கும் என்று பல இந்திய வீரர்கள் வெளிப்படுத்தியுள்ளனர். நாதூ லாவில் இரு நாடுகளுக்கிடையேயான பேச்சுவார்த்தை கூட்டங்களின் போது, ​​சீனர்கள் அவரை கௌரவிப்பதற்காக ஒரு நாற்காலியை ஒதுக்கி வைத்தனர்.
இராணுவ வீரர்களிடையே நிலவும் பொதுவான நம்பிக்கை எந்தவொரு இராணுவ அதிகாரியும் சுத்தமான மற்றும் ஒழுக்கமான உடையை பராமரிக்காதது பாபாவால் அறைந்து தண்டிக்கப்படும் என்பதாகும். காட்சியில் தொங்கும் அவரது சொந்த உடையை யாரும் சுத்தம் செய்ய வேண்டியதில்லை, ஏனெனில் அது அவரது ஆத்மாவால் சுத்தம் செய்யப்படுகிறது என அனைவராலும் நம்பப்படுகிறது.
மரபுகள்
இவர் புனிதர் அல்லது கடவுள் நிலை பெற்றவர் என அனைவராலும் அறியப்படுகிறார். ஒவ்வொரு ஆண்டும் செப்டம்பர் மாதம் 11 ஆம் தேதி ஒரு பொறி வண்டி அவரது தனிப்பட்ட பொருட்களுடன் அருகிலுள்ள இரயில் நிலையமான புது ஜல்பாய்குரி தொடருந்து நிலையம் செல்ல புறப்படுகிறது. பின்னர் அங்கிருந்து அவரது உடைமைகளை இந்திய மாநிலமான பஞ்சாப் மாநிலத்தின் கபூர்தலா மாவட்டத்தில் உள்ள குகா கிராமத்திற்கு ரயிலில் அனுப்பப்படுகிறது. இந்திய இரயில்வேயின் எந்தவொரு ரயிலிலும் வெற்று படுக்கை வசதியில் பாபாவுக்கு ஒரு சிறப்பு முன்பதிவு செய்யப்படுகிறது. ஒவ்வொரு ஆண்டும் அவரது சொந்த ஊருக்கு பயணம் செய்ய ஒரு இருக்கை காலியாக விடப்படுகிறது, மேலும் மூன்று வீரர்கள் பாபாவின் உடைமைவுடன் அவரது வீட்டிற்கு செல்கிறார்கள். ஒவ்வொரு மாதமும் நாதூ லாவில் இருந்து இராணுவ வீரர்களால் ஒரு சிறிய தொகை அவரது தாய்க்கு அனுப்பப்படுகிறது. மேலும் அவரது கிராமம் அவரை இன்னும் தியாகியாக நினைவில் வைத்துக் கொள்கிறது மற்றும் அவரது குடும்பத்திற்கு உதவுவதற்கான முயற்சியை மேற்கொண்டுள்ளது.
மேற்கோள்கள்
பகுப்பு:1946 பிறப்புகள் பகுப்பு:1968 இறப்புகள் பகுப்பு:இந்தியப் படைத்துறையினர்
பயிரிடும்வகை
thumb|[[தோட்டக்கலையில் பயிரிடப்பட்டு பெறப்பட்ட யாங்கீ டூடில் ரோசா]] thumb|காட்டு நீல யாண்டர் எனப்படும் ஒரு [[காட்டுவகை, ரோஜாசாத் தாவரம்]]
பயிரிடும்வகை (cultivar) அல்லது பயிரினவகை, தாவரப் பரவலின்போது பேணப்பட வேண்டிய தேர்ந்ந்தெடுத்த பான்மைகள் கூட்டாக அமைந்த தாவரங்களின் தொகுப்பாகும். பயிரிடும்வகை என்பது பயிரிடப்படும் தாவரங்களின் பெயரீட்டுக்கான பன்னாட்டு விதிமுறைப்படி, பயிரிடப்படும் தாவரங்களின் அடிப்படை வகைபாட்டுக் கருத்தினமாகும். பெரும்பாலான பயிரிடும்வகைகள் பயிரீட்டின்போது தோன்றியவையே; சில மட்டும் காட்டுவகையில் இருந்து சிறப்பு தெரிந்தெடுப்புகளில் இருந்து உருவாகின.
பயிரிடப்படும் தாவரங்களுக்கான அனைத்துலக பெயரிடல் முறைமைக் குறியீட்டின் வரைவிலக்கணப்படி, பயிரிடும்வகை என்பது ஒரு குறிப்பிட்ட இயல்புக்காகவோ, அல்லது பல இணைந்த இயல்புகளுக்காகவோ தெரிவு செய்யப்பட்டு, தகுந்த இனப்பெருக்க முறைகள் மூலம் பெருக்கமடையச் செய்யும்போது, அவ்வியல்புகளை தனித்தன்மையுடையனவாகவும், சீராகவும், நிலையானதாகவும் கொண்டிருக்கும் தாவர இனமாகும். .
பயிரிடும்வகைகள் உறுப்புகளாக அமைந்த இலிபர்ட்டி கைடு பெய்லியின் பெருங்குழுவான ஆக்கப்பயிர்கள், முதன்மையாக மாந்தன் நினைப்போடு தெரிந்தெடுத்து உருவாக்கிய செயல்பாட்டினால் தோன்றியவையாக வரையறுக்கப்படுகின்றன. பயிரிடும் வகை தாவரவகயைப் போன்றதல்ல. தாவரவகை ஒரு சிற்ரினத்துக்குக் கீழே அமையும் வகைபாட்டுத் தரவரிசையாகும். தாவரவகைகளையும் பயிரிடும்வகைகளையும் பெயரிடும் விதிகளில் வேறுபாடுகள் உள்ளன. அண்மைக்காலத்தில், தாவர வளர்ப்பாளர் உரிமைகளுக்காக, தரப்படும் தாவரப் பதிவுரிமங்களால் பயிரிடும்வகைகளின் பெயரீடு மேலும் சிக்கலாகி வருகிறது.
தாவரப் புதுவகைகளின் பாதுகாப்புக்கான பன்னாட்டு ஒன்றியம் (UPOV – Union internationale pour la protection des obtentions végétales) தாவரப் பயிரிடுவகைகளுக்கான பாதுகாப்பை நல்குகிறது. வணிக நடைமுறையில், புதிய பயிரிடும்வகைகளை அறிமுகப்படுத்தும் தனியர்களோ நிறுவனங்களோ இந்த ஒன்றியத்தால் பயிரிடும்வகை தெளிவானதாகவும் சீரானதாகவும் நிலைப்புடையதாகவும் அமைதல் வேண்டுமெனக் கேட்டுக்கொள்கிறது. பயிரிடும்வகைகள் தனித்ததாக அமைய, பிறவகையில் இருந்து முற்றிலும் தனித்த பான்மைகளை உடையதாக இருக்கவேண்டும். சீராகவும் நிலைப்புடனும் அமைய, பயிரிட்டும்வகைகள் இப்பான்மைகளைத் தொடர்பரவலின்போது தக்கவைத்துக்கொள்ளவேண்டும்.
பயிரீட்டுத் தாவர வகைபாட்டில் பயிரிடும்வகைகளைப் பெய்ரிடுவதற்கான முதன்மை வாய்ந்த கூறுபாடும் அதன் சரியான பெயரிடுதலும் பயிரிடப்படும் தாவரங்களின் பெயரீட்டுக்கான பன்னாட்டு விதிமுறைத் தொகுப்பின் விதிகள், பரிந்துரைகளின்படி வரையறுக்கப்படுகின்றன (ICNCP, இது பொதுவாக பயிரிடப்படும் தாவர விதிமுறைத் தொகுப்பு'' என வழங்குகிறது). ஒவ்வொரு பயிரிடும்வகைக்கும் ஒரு பயிரிடுவகைப்பெயர் வழங்கப்படுகிறது இதில் இலத்தினில் இருபெயரீட்டுத் தாவரப் பெயரும் அதன் பின்னால் பயிரிடும்வகையின் அடைமொழியும் அடங்கும். பின்னது வழக்கமாக ஒற்றை மேற்கோள் கோட்டுக்குள் கள மொழியில் குறிக்கப்படும். காட்டாக, எட்வார்டு அரச்ர் உருளைக்கிழங்கு சொலனம் டியூபரோசம் 'எட்வார்டு அரசர்' என அமையும். 'எட்வார்டு அரசர்' பயிரிடும்வகையின் அடைமொழியாகும். இது பயிரிடப்படும் தாவர விதிமுறைத் தொகுப்பு அமைவின் விதிகளின்படி ஒற்றை மேற்கோள் குயால் அடைக்கப்படுகிறது.
வெளி இணைப்புகள்
பகுப்பு:பயிரிடும்வகைகள் 1தரவரிசை32 பகுப்பு:தாவரவின வளர்ப்பு பகுப்பு:காட்டு மேலாண்மை பகுப்பு:வேளாண்மை பகுப்பு:மரபியல் பகுப்பு:தாவர வகைகள்
கலாட்
கலாட் (ஆங்கிலம்: Qalat (பஷ்தூ மொழி: قلات‎) என்பது தெற்கு ஆப்கானிஸ்தானின் சாபுல் மாகாணத்தில் அமைந்துள்ள ஒரு நகரம் ஆகும். இது இம்மாகாணத்தின் தலைநகரம் ஆகும். இதனுடன் இணைக்கப்பட்டுள்ள நெடுஞ்சாலை மேற்கே கந்தகார் நகரையும் கிழக்கே கானி நகரையும் இணைக்கிறது. 2006 ஆம் ஆண்டு இந்நகரத்தின் அருகில் விமான நிலையம் ஒன்றும் கட்டப்பட்டது. இது அமெரிக்காவின் மறுநிர்மாணத் திட்டத்தின் கீழ் இப்பகுதியை வளப்படுத்தும் நோக்கில் கட்டப்பட்டது ஆகும். இந்நகருக்கு கலாட், கலாட்-இ-கில்ஸாய், கலாட்-இ-தோகி, கலாட்-இ-நஸர் மற்றும் கலாட்-இ-கில்ஜி என்ற பெயர்களும் உண்டு.
டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்
தமிழ்நாடு அரசு டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம் மூலம் கலப்புத் திருமணம் செய்து கொள்பவர்களுக்கு உதவும் நோக்கத்துடன் இருவகையாகப் பிரித்து அவர்களுக்கு நிதியுதவி அளிக்கும் திட்டத்தினைச் செயல்படுத்துகிறது. இத்திட்டம் முன்பு அஞ்சுகம் அம்மையார் கலப்புத் திருமண நிதியுதவித் திட்டம் என்கிற பெயரில் செயல்படுத்தப்பட்டது.
கலப்புத் திருமணம் முதல்வகை
தமிழ்நாடு அரசால் தாழ்த்தப்பட்ட வகுப்பைச் சேர்ந்தவரைத் திருமணம் செய்து கொள்பவர்களுக்கு நிதியுதவி அளிக்கும் வகையாக இத்திட்டம் செயல்படுத்தப்படுகிறது.
கலப்புத் திருமணம் இரண்டாம்வகை
தமிழ்நாடு அரசால் பிற்படுத்தப்பட்ட அல்லது மிகவும் பிற்படுத்தப்பட்ட வகுப்பைச் சேர்ந்தவரைத் திருமணம் செய்து கொள்ளும் முற்பட்ட வகுப்பினர்களுக்கு நிதியுதவி அளிக்கும் வகையாக இத்திட்டம் செயல்படுத்தப்படுகிறது.
விண்ணப்பிக்க
மாவட்ட ஆட்சியர் அலுவலகத்தில் உள்ள மாவட்ட சமூகநல அலுவலர் அலுவலகத்தில் தேவையான விண்ணப்பப்படிவங்களைப் பெற்று நிரப்பி தேவையான இணைப்புகளைச் செய்து விண்ணப்பிக்க வேண்டும். மாவட்ட சமூகநல அலுவலர் இந்த விண்ணப்பப் படிவங்களை ஆய்வு செய்து குறிப்பிட்ட உதவித்தொகைகளை வழங்குகிறார்.
மேற்கோள்கள்
பகுப்பு: தமிழ்நாடு அரசுத் திட்டங்கள்
பிராவிடென்ஸ்
பிராவிடென்ஸ் அமெரிக்காவின் றோட் தீவு மாநிலத்தின் தலைநகரம் ஆகும். 2006 ஆம் ஆண்டிற்கான மதிப்பீட்டின் படி, 175,255 மக்கள் வாழ்கிறார்கள்.
மேற்கோள்கள்
பகுப்பு:ஐக்கிய அமெரிக்க மாநிலத் தலைநகரங்கள் பகுப்பு:றோட் தீவு
மாற்றுத் திறனாளிகளுக்கான இலவசப் பயணச் சலுகை
தமிழ்நாடு அரசு அரசு போக்குவரத்துக் கழக பேருந்துகளில் உடல் ஊனமுற்றோர், கண்பார்வையற்றோர், மனவளர்ச்சி குன்றியோர் ஆகிய மாற்றுத் திறனாளிகளுக்கு இலவசப் பயண சலுகைகளை அளித்து வருகிறது.
விண்ணப்பப் படிவம்
இந்த இலவசப் பயணச் சலுகைக்கான விண்ணப்பப் படிவங்களை தமிழ்நாடு அரசுப் போக்குவரத்துக் கழக அலுவலகங்களில் பெற்றுக் கொள்ளலாம். இதனை முழுமையாக நிரப்பி அந்தந்த பகுதியிலிருக்கும் அரசுப் போக்குவரத்துக் கழக அலுவலகத்தில் சமர்ப்பிக்க வேண்டும். விண்ணப்பம் சம்பந்தப்பட்ட அதிகாரிகளால் பரிசீலிக்கப்பட்டு இலவசப் பயணச் சலுகை அளிக்கப்படும். அந்த விண்ணப்பப் படிவத்துடன் கீழ்காணும் சான்றிதழ்கள் அவசியம் இணைக்கப்பட வேண்டும். (தபால்தலை அளவு) சமர்ப்பிக்கவேண்டும்.
நான்கில் ஒரு பங்கு பயண கட்டண சலுகை
பகுப்பு:தமிழ்நாடு அரசின் மாற்றுத்திறனாளிகளுக்கானத் திட்டங்கள் பகுப்பு:இலவசத் திட்டங்கள் பகுப்பு:மாற்றுத்திறனாளிகள்
கொண்டகிண்டபள்ளி ஊராட்சி
கொண்டகிண்டபள்ளி ஊராட்சி (Kondakindapalli Gram Panchayat), தமிழ்நாட்டின் திருப்பத்தூர் மாவட்டத்தில் உள்ள நாட்ராம்பள்ளி வட்டாரத்தில் அமைந்துள்ளது. இந்த ஊராட்சி, ஜோலார்பேட்டை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3599 ஆகும். இவர்களில் பெண்கள் 1822 பேரும் ஆண்கள் 1777 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்